Die wêreld in foto’s – 28 Mei 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Amerika se president, Donald Trump, stap om die Amerikaanse dienspligtiges te ontmoet by die veeldoelige amfibiese aanvalsvaartuig van die Amerikaanse Vloot by die Yokosuka-basis in Yokosuka, suid van Tokio. (Foto: Eugene Hoshiko, AP) Die skaduwee van Duitsland se Alexander Zverev kan gesien word op die kleibaan terwyl hy teen John Millman dien gedurende die eerste ronde van die Franse Ope-tennistoernooi by die Roland Garros-stadion in Parys. (Foto: Christophe Ena, AP) Die nuwe Oostenrykse kanselier, Hartwig Loeger, daag op vir ŉ inhuldigingseremonie by die Hofburg-paleis in Wene, Oostenryk. (Foto: Ronald Zak, AP) ŉ Bruid en bruidegom dra tradisionele kostuums vir foto’s wat buite die Confucius-tempel in Beijing voor hulle troue geneem word. (Foto: Andy Wong, AP) Noorweë se eerste minister, Erna Solberg, woon die amptelike opening van ŉ nasionale veldtog teen sosialemediateistering by in Oslo. (Foto: Hakon Mosvold Larsen, AP)